ບິນລາເດັນ ອ້າງເອົາຄວາມຮັບຜິດຊອບ ໃນການພະຍາຍາມວາງລະເບີດ ໂຈມຕີສາຍການບິນໃນສະຫະຣັດ ໃນວັນຄຣີສມາສ ແລ້ວນີ້
ຂ່າວອື່ນໆ: ພວກພນັກງານຊ່ອຍເຫລືອກຳລັງຊອກຫາ ທາງເລັ່ງມືຂຶ້ນໃນການຊ່ອຍບັນເເທົາທຸກໃນເຮຕີ; ການເລືອກຕັ້ງສະພາແຫ່ງຊາດຖືກເລື່ອນອອກໄປໃນອັຟການີສ ຖານ;
ຕາໜ່າງໂທລະພາບ al-Jazeera ຂອງອາຫຣັບໄດ້ອອກອາກາດອັນທ່ີທາງສະຖານີເອີ້ນວ່າ ເປັນຂໍ້ຄວາມໃໝ່ທີ່ບັນທຶກໄວ້ໃນເທບ ທີ່ສົ່ງມາຈາກນາຍ ໂອສາມາ ບິນລາເດັນ ຫົວໜ້າກຸ່ມກໍ່ການຮ້າຍ al-Qaida ຊື່ງຜູ້ກ່ຽວໄດ້ອ້າງເອົາຄວາມຮັບຜິດຊອບໃນການພະຍາຍາມຈະວາງ ລະເບີດໂຈມຕີສາຍການບິນຂອງສະຫະຣັດ ທ່ີປະສົບກັບຄວາມລົ້ມແຫລວ ໃນວັນຄຣີສມາສເດືອນ ແລ້ວນີ້ໃນສະຫະຣັດນັ້ນ ໃນສານທ່ີອອກອາກາດທາງໂທລະພາບໃນວັນອາທິດມື້ນີ້ ນາຍບິນລາເດັນ ກ່າວວ່າ ເຄືອຂ່າຍອານກາອິດາຈະທຳການໂຈມຕີຕື່ມອີກຕໍ່ສະຫະ ຣັດ ຕາບໃດທ່ີສະຫະຣັດຍັງຈະໃຫ້ການສນັບສນຸນອີສຣາແອນຢູ່ຕໍ່ໄປ ແລະກ່າວຕື່ມວ່າ ຈະບໍ່ມີຄວາມປອດໄພຢູ່ໃນສະຫະຣັດ ຈົນກວ່າວ່າ ປະຊາຊົນປາເລສໄຕນ໌ ຈະມີຄວາມໝັ້ນຄົງ ຍັງບໍ່ທັນມີການຢືນຢັນໃດໆໃນທັນທີນີ້ເທື່ອວ່າ ສຽງໃນເທບມວນໃໝ່ນີ້ແມ່ນສຽງຂອງນາຍໂອຊາມາບິນລາເດັນ ແທ້ຫລືບໍ? ແຕ່ສຽງນັ້ນຄ້າຍຄືກັນກັບອັນທີ່ກ່າວກັນວ່າ ເປັນບັນທຶກສຽງຂອງຜູ້ກ່ຽວໃນຄັ້ງກ່ອນໆນັ້ນ ໃນວັນຄຣຣີສມາສ ຄືວັນທີ 25 ທັນວາຜ່ານມານີ້ ນາຍ Umar Farook Abdulmutallab ຊຶ່ງເປັນຄົນໄນເຈເຣັຍ ວັຍ 23 ປີ ໄດ້ພະຍາຍາມຈູດວັດຖຸລະເບີດຂຶ້ນໃນເຮືອບິນໄອພົ່ນໂດຍສານລຳນຶ່ງທ່ີມຸ່ງໜ້າໄປຍັງສະຫະຣັດ ພ້ອມກັບຄົນໂດຍສານແລະລູກເຮືອເກືອບ 300 ຄົນ ໃນຂະນະທ່ີເຮືອບິນລຳນີ້ ໃກ້ຈະບີນໄປຮອດເມືອງ Detroit ຣັດ Michigan ຈາກນະຄອນ Amsterdam ປະເທດ Netherlands ພວກພະນັກງານຊ່ວຍເຫລືອຂອງນາໆຊາດ ກຳລັງຊອກຫາ ຊ່ອງທາງ ເພື່ອເລັ່ງມືໃນການດຳເນີນຄວາມພະຍາຍາມບັນເທົາທຸກໃນ ວັນອາທິດມື້ນີ້ ຫລັງຈາກມີການຕຳໜິຕິຕຽນວ່າ ສະບຽງອາຫານ ນ້ຳ ແລະຢຸກຢາ ຍັງບໍ່ທັນໄປຮອດໄປເຖິງມືພວກທີ່ລອດຊີວິດມາໄດ້ 12 ມື້ ຫລັງຈາກເກີດແຜ່ນດິນໄຫວຄັ້ງຮ້າຍ ແຮງນັ້ນ ທ່ານ Rajiv Shah ຫົວໜ້າອົງການພັທະນາລະວ່າງປະເທດສະຫະ ລັດ ບອກກັບອົງການຂ່າວ ຣອຍເຕີ້ວ່າ ພັຍພິບັດໃນເຮຕີຄັ້ງນີ້ແມ່ນບໍ່ມີ ເຫດການໃດທຽບເທົ່າ ແລະທາງອົງການຂອງທ່ານແມ່ນຈະບໍ່ ສາມາດ ຕອບສະຫນອງຄວາມຕ້ອງການໃຫ້ໄດ້ ຢ່າງວ່ອງໄວເທົ່າທີ່ຕົນຢາກຈະ ເຮັດ ພັຍພິບັດແຜ່ນດິນໄຫວຄັ້ງນີ້ ຍັງຜົນໃຫ້ປະຊາຊົນເຮຕີຈຳນວນເຖິງ ນຶ່ງ ລ້ານຫ້າແສນຄົນ ຕ້ອງສູນເສຍບ້ານ ເຮືອນໄປ ຄ່າຍຕູບຜ້າໃບທີ່ໃຊ້ເປັນທີ່ພັກຊົ່ວຄາວ ແມ່ນໄດ້ສ້າງຂື້ນຢູ່ທົ່ວເມືອງ ຫລວງ Port Au Prince ບ່ອນທີ່ພວກປະຊາຊົນໄດ້ຮັບຄວາມ ເດືອດຮ້ອນແລະບໍ່ມີບ້ານເຮືອນພັກອາໃສ ຕົກຢູ່ໃນສະພາບຂາດແຄນ ນ້ຳດື່ມນ້ຳໃຊ້ ອາຫານ ແລະ ອະນາມັຍ ອົງການອາຫານແລະການກະເສດຂອງ ອົງການສະຫະປະ ຊາຊາດລາຍ ງານວ່າ ຈຳນວນປະຊາຊົນທີ່ພາກັນໜີອອກຈາກເຂດເມືອງຫລວງ Port Au Prince ໄປອາໄສຢູ່ໃນເຂດເລິກເຂົ້າໄປໃນປະເທດເຮຕີນັ້ນ ກຳລັງເພີ່ມສູງຂື້ນ ລັດຖະບານເຮຕີ ໄດ້ ປະກາດຢຸດເຊົາການປະຕິບັດງານຊອກຄົ້ນຫາ ແລະກູ້ພັຍໃນວັນສຸກຜ່ານມາ ແຕ່ໃນມື້ວັນເສົາ ໜ່ວຍກູ້ພັຍຂອງນາໆຊາອໄດ້ດືງເອົາຊາຍຄົນນຶ່ງ ອອກມາຈາກຊາກຫັກພັງຂອງຮ້ານຂາຍ ສະບຽງອາຫານແຫ່ງນຶ່ງໃນນະຄອນຫລວງ Port Au Prince ນັ້ນ : ຄນະກັມມະການກຳກັບນຳການເລືອກຕັ້ງທ່ີເປັນອິດສະຣະ ຂອງອັຟການີສຖານໄດ້ຢືນຢັນວ່າ ຕົນຈະເລື່ອນການເລືອກຕັ້ງສະພາແຫ່ງຊາດ ອອກໄປ ຍ້ອນຂາດເຂີນງົບປະມານ ແລະຍ້ອນຄວາມເປັນຫ່ວງດ້ານຄວາມປອດໄພ ທ່ານ Fazil Ahmed Manawi ຫົວໜ້າຄນະກັມມະການກຳກັບການ ເລືອກຕັ້ງກ່າວໃຫ້ຊາບໃນວັນອາທິດມື້ນີ້ວ່າ ການປ່ອນບັດເລືອກຕັ້ງທ່ີກຳນົດໃສ່ວັນທີ 23 ພຶດສະພານັ້ນ ຈະເລື່ອນໄປໃສ່ວັນທີ18 ກັນຍາ ກ່ອນໜ້ານັ້ນ ເຈົ້າໜ້າທ່ີກຳກັບການເລືອກຕັ້ງທ່ານນຶ່ງກ່າວໃນຕອນເຊົ້າວັນອາທິດມື້ນີ້ວ່າ ທາງຄນະກັມມະການໄດ້ຕັດສິນໃຈເລື່ອນວັນເລືອກຕັ້ງອອກໄປກໍຍ້ອນວ່າ ຕົນບໍ່ມີເງິນຮອດ 120 ລ້ານດອນລ້າທ່ີຕ້ອງ ການສຳລັບໃຊ້ຈ່າຍໃນການເລືອກຕັ້ງຄັ້ງນີ້ ປະຊາຄົມນາໆຊາດໄດ້ ໃຊ້ຈ່າຍເງິນໄປ ຫລາຍກວ່າ 220 ລ້ານດອນ ລ້າສຳລັບການເລືອກຕັ້ງປະທານາທິບໍດີອັຟການີສຖານໃນເດືອນສິງຫາ ປີແລ້ວນີ້ ທີ່ເຕັມໄປດ້ວຍການສໍ້ໂກງບັດເລືອກຕັ້ງກັນຢ່າງແຜ່ຫລາຍນັ້ນ ທາງການປາກີສຖານກ່າວວ່າ ພວກຫົວຮຸນແຮງໃນເຂດວຸ້ນວາຍຂອງ ຊົນ ເຜົ່າທາງພາກຕາເວັ ນຕົກສຽງເໜືອ ໄດ້ຂ້າຜູ້ຊາຍຫົກຄົນຫລັງຈາກ ກ່າວຫາວ່າພວກເຂົາເຈົ້າທຳການສືບລັບໃຫ້ສະຫະລັດ ພວກເຈົ້າໜ້າທີ່ກ່າວເມື່ອວັນອາທິດມື້ນີ້ວ່າ ມີການພົບເຫັນສົບຂອງຜູ້ ຊາຍຫ້າຄົນ ໃນຈຳນວນຫົກຄົນທີ່ຖືກຂ້າຕາຍນັ້ນ ຢູ່ຊານເມືອງ Miran Shah ຊຶ່ງເປັນເມືອງໃຫຍ່ໃນເຂດ Waziristan ເໜືອ ທາງການ ປາກີສຖານກ່າວຕື່ມວ່າ ຊາກສົບຂອງຜູ້ຊາຍຄົນທີ່ຫົກ ໄດ້ພົບເຫັນຢູ່ ອີກເມືອງນຶ່ງ ຢູ່ໄກ້ເມືອງ Miran Shah ເຊ່ນກັນ ເຈົ້າໜ້າທີ່ຕຳລວດປາກີສຖານກ່າວວ່າ ໄດ້ພົບຂໍ້ຄວາມສັ້ນໆ ທີ່ຂຽນກ່າວ ຫາພວກຜູ້ຊາຍດັ່ງກ່າວວ່າ ທຳການສືບລັບໃຫ້ສະຫະລັດປະໄວ້ ກັບ ຊາກສົບ ຢູ່ໃນທັງສອງບ່ອນນັ້ນ ໃນວັນເສົາວານນີ້ ເຈົ້າໜ້າທີ່ປາກີສຖານກ່າວວ່າ ການສູ້ລົບລະວ່າງ ກຳລັງຮັກສາຄວາມປອດພັຍ ແລະກຸ່ມຕາລິບານໃນເຂດຕາເວັນຕົກສຽງ ເໜືອ ໄດ້ເອົາຊີວິດພວກຫົວຮຸນແຮງ 22 ຄົນ ແລະທະຫານອີກ 2 ຄົນໄປ ພວກຜູ້ສະໜອງໂທຣະພາບ cable ຂອງ Venezuela ໄດ້ຢຸດຖ່າຍທອດໂທລະ ພາບເຄເບິ້ລຊ່ອງນຶ່ງ ທ່ີຕຳໜິຕິຕຽນປະທານາທິບໍດີ Hugo Chavez ໂທລະພາບ Radio Caracas Television ໄດ້ຫາຍໄປຈາກລະບົບເຄເບິ້ລໃນຕອນເຊົ້າວັນອາທິດມື້ນີ້ ຫລັງຈາກຣັຖບານໄດ້ອ້າງວ່າ ໂທລະພາບຊ່ອງນີ້ບໍ່ໄດ້ປະຕິບັດຕາມກົດລະບຽບໃໝ່ ທ່ີບັງຄັບໃຫ້ໂທຣະພາບທຸກຊ່ອງຖ່າຍທອດຄຳປາໄສຂອງປະທານາທິບໍດີນັ້ນ ຫົວໜ້າກົມໂທລະຄົມມະນາຄົມທາງໂທລະພາບ ທ່ີຣັດເປັນຜູ້ຈັດການ ຂອງ Venezuela ໄດ້ເຕືອນພວກສະໜອງໂທລະພາບເຄເບິ້ລໃນວັນເສົາວານນີ້ວ່າ ພວກເຂົາເຈົ້າຈະລະເມີດກົດໝາຍ ຖ້າພວກເຂົາເຈົ້າ ຫາກສືບຕໍ່ນຳອອກອາກາດ ພວກຊ່ອງທ່ີບໍຍອມຖ່າຍທອດຄຳປາໄສຕ່າງໆຂອງທ່ານ Cahvez ນັ້ນ ພວກທ່ີຕຳໜິຕິຕຽນກ່າວຫາທ່ານ Chavez ວ່າ ພະຍາຍາມຈະເຮັດໃຫ້ Venezuela ເອົາຕາມແບບຢ່າງຂອງຄີວບາ ທີ່ນຳພາໂດຍຄອມມິວ ນິສນັ້ນ ແຕ່ທ່ານ Chavez ກ່າວວ່າ ທ່ານກຳລັງດຳເນີນງານເພື່ອປັບ ປຸງຊີວິດການເປັນຢູ່ຂອງພົນລະເມືອງທ່ີທຸກຈົນເປັນສ່ວນໃຫຍ່ ໃນປະເທດໃຫ້ດີຂຶ້ນ ເກົາຫລີເໜືອກ່າວເຕືອນວ່າ ຕົນຈະຖືວ່າການຈູ່ໂຈມ ຕົນ ກ່ອນໃດໆກໍ ຕາມ ໂດຍເກົາຫລີໃຕ້ນັ້ນ ເປັນການປະກາດສົງຄາມກັນ ຂໍ້ຄວາມເຕືອນດັ່ງກ່າວ ຊື່ງຖືກຖ່າຍ ທອດອອກອາກາດໃນວັນທິດມື້ນີ້ ທາງອົງການສູນກາງຂ່າວຂອງເກົາຫລີເໜືອນັ້ນ ເວົ້າວ່າກອງທັບຂອງ ເກົາຫລີເໜືອ ຈະດຳເນີນການທາງທະຫານຢ່າງເດັດຂາດຕໍ່ຕ້ານຄວາມ ພະຍາຍາມໃດໆຂອງ ເກົາຫລີໃຕ້ທີ່ຈະຝ່າຝືນອະທິປະໄຕຂອງກຸງພຽງ ຢາງນັ້ນ ຊຶ່ງຈະໂຮມທັງການລະເບີດຈຸດສຳຄັນສຳຄັນຕ່າງໆຂອງເກົາ ຫລີໃຕ້ໃຫ້ເປັນເຖົ້າຖ່ານ ຖະແລງການດັ່ງກ່າວແມ່ນເປັນການໂຕ້ຕອບ ຕໍ່ຄຳກ່າວຂອງລັດຖະມົນ ຕີປ້ອງກັນປະເທດຂອງເກົາຫລີໃຕ້ ທີ່ໄດ້ເວົ້າ ວ່າເກົາຫລີໃຕ້ພ້ອມທີ່ຈະທຳການໂຈມຕີກ່ອນ ຖ້າຫາກເປັນທີ່ແຈ້ງຂາວ ວ່າ ກຸງພຽງຢາງກະກຽມທີ່ໂຈມຕີຕົນ ດ້ວຍອາວຸດນີວເຄລຍ ອາທິດແລ້ວນີ້ ທັງເກົາ ຫລີເໜືອແລະ ເກົາຫລີໃຕ້ ໄດ້ໂຕ້ຖຽງກັນຢ່າງຮຸນ ແຮງ ໂດຍທີ່ຝ່າຍພຽງຢາງໄດ້ຂົ່ມຂູ່ທີ່ວ່າຈະທຳ “ສົງຄາມສັກສິດ” ຕໍ່ ຕ້ານກຸງໂຊລ ຍ້ອນມີລາຍງານຂ່າວວ່າ ເກົາຫລີໃຕ້ໄດ້ວາງແຜນການສຸກເສີນສຳລອງໄວ້ ໃນກໍລະນີທີ່ ຄອມມິວນີສເກົາຫລີເໜືອພັງທະລາຍ ລົງ